***Anexa 3***

**Instrucțiuni pentru validarea digitală a rezultatelor certificării ECDL**

Candidații menţionaţi la Art. 3 alin. (6) vor atașa cererii de recunoaștere şi echivalare prezentată în Anexa 2d, la prezenta procedură, certificatul ECDL („ECDL profile certificate”) generat în format .pdf și tipărit direct de către candidat din Contul său propriu de candidat ECDL existent în platforma ECDL ROMANIA.

Validarea digitală a autenticității certificatului ECDL se realizează, prin parcurgerea următoarelor etape:

* + 1. Se verifică:
       1. concordanța între datele înscrise de candidat în cererea de recunoaștere și echivalare și, respectiv a celor înscrise în certificatul ECDL menționat la Art.1;
       2. dacă tipul de certificare menționat în certificatul ECDL este unul dintre cele precizate la art. 2 alin (1) din *Metodologia de recunoaștere și echivalare a rezultatelor obținute la examene cu recunoaștere europeană pentru certificarea competențelor digitale cu proba de evaluare a competențelor digitale din cadrul examenului de bacalaureat, aprobată prin OMECTS 5219/2010*, și anume: ECDL START, ECDL COMPLET, ECDL PROFIL START BAC şi ECDL PROFIL BAC;
    2. Pe prima pagină a website-ului [www.ecdl.ro](http://www.ecdel.ro), se accesează online secțiunea de validare a certificatelor ECDL (la adresa:

<http://bd.ecdl.org.ro/ecdlvcard/certification.aspx>)

* + 1. În formularul electronic din pagina deschisă la adresa menționată la alin (2):
       1. se completează:
* câmpul „Nume de familie” conform datelor înscrise în certificatul ECDL/ de recunoaștere și echivalare (nu se completează prenumele) ;
* câmpul „Serie certificat ECDL”, numai cu datele numerice (fără litere) înscrise în rubrica „Serial number”, aflat în partea de jos a certificatului ECDL menționat la Art.4 punctul b)
  + - 1. Se selectează tipul de certificat din lista existentă la rubrica „Tip certificat”, identic cu cel înscris pe certificatul ECDL menționat la Art.4, în fraza „Acest candidat a obținut certificarea …”;
    1. Se lansează procesul de validare prin click pe butonul „Validare”;
    2. Se printează captura de ecran conținând imaginea rezultatului validării.
    3. Documentul rezultat, autentificat prin semnătura persoanei care efectuează procesul de validare, precum și de către directorul unității de învățământ prin semnătură și ștampilă se atașează cererii de recunoaștere și echivalare;

Cererea de recunoaștere și echivalare a probei D se aprobă numai dacă certificatul este validat digital;

În cazul invalidării certificatului sau a lipsei concordanței între datele înscrise de candidat în cerere și datele înscrise în certificatul ECDL, cererea se respinge;

În cazul respingerii cererii, candidatul poate corecta datele înscrise eronat în cerere și o poate re transmite pentru o nouă validare.